Pūčkornės

Pūčkornės – kaimas Varėnos rajono savivaldybėje, 5 km į vakarus nuo Valkininkų ir apie 3 km į šiaurės rytus nuo Naujųjų Valkininkų. Kaimas įsikūręs miške, Spenglos krantuose. Keliai į N. Valkininkus, Degsnių, Vaitkarčmį, Spenglą.

Etimologija 

Kaimui vardą davė patrankų liejykla, veikusi XVI–XVII a. ( – patranka“).

Istorija 

Pūčkornių kaimas žinomas nuo LDK laikų. Spėjama, kad čia 1551 m. įkurta LDK ginklų kalykla, kurią varė užtvanka ant Spenglos. Iš vario ir alavo būdavo liejamos patrankos, gaminti sviediniai, parakas. Dalis gamybai reikalingos geležies rūdos išgauta vietoje. Pūčkornių produkcija gabenta į Vilniaus arsenalą. 1605–1611 m. kalykloje dirbo 34 kalviai, 29 račiai, 16 batsiuvių, 6 odminiai. Manoma, kad 1655 m. kalyklą sunaikino rusai.

XIX a. pabaigoje Pūčkornės (Puškarnia) buvo valstybinis kaimas Trakų apskrities Valkininkų valsčiuje, Vaitkarčmio seniūnijoje

XX a. tarpukariu ties Pūčkornių kaimu vyko susirėmimai su lenkais. Kaimo jie neužėmė, bet šis vėliau tarptautine sutartimi priskirtas Lenkijai. Veikė lietuviška mokykla.

LTSR laikais kaimas prijungtas prie Valkininkų apylinkės, „Raudonosios vėliavos“ kolūkio. Kurį laiką prie Pūčkornių buvo prijungtas Spenglos kaimas.

Gyventojai

Šaltiniai 

Varėnos rajono savivaldybės gyvenvietės